text: Lærer-lockout rammer meget forskelligt
  20 marts 2013 kl. 16.11
  Hvor hårdt skolerne bliver ramt ved en eventuel lærer-lockout afhænger af, hvor mange af lærerne, der er tjenestemænd.
  Hvis overenskomstforhandlingerne fører til en lockout af folkeskolelærerne, er det kun de tjenestemandsansatte lærere, der må gå på arbejde.
  Omkring hver femte folkeskolelærer er tjenestemand. Men nogle skoler har mange, andre har kun få.
  Det stiller skolerne i meget forskellige situationer.
  På eksempelvis den lille Føvling Skole i Vejen kommune vil samtlige lærere være omfattet af en lockout.
  Derfor kommer skolelederen til at sidde alene tilbage med skolens 105 elever.
  Også i Hedensted og Fredericia vil skolerne stå med udfordringer. Fredericia har 560 lærere og kun 65 er tjenestemænd, imens Hedensted har 563 lærere, hvoraf 71 er tjenestemænd - og altså må arbejde.
  De kommuner, der IKKE bliver ramt så hårdt er f.eks. Fanø. 
  Her arbejder i alt 35 lærere. 11 af dem er tjenestemænd.
  I Aabenraa er der 602 lærere, hvoraf 130 er tjenestemandsansat.
  